Simona Halep a ajuns la Miami, acolo unde va reveni în circuitul WTA după o pauză de un an și jumătate.
Ea a disputat ultima partidă tot în SUA, în turul I de la US Open, pe 29 august 2022. Acum, constănțeanca a făcut o prima postare, după ce a aterizat la Miami, în așteptarea turneului care se va desfășura între 19-31 martie.
"Mi-a fost dor de această oboseală acumulată după un zbor lung", a scris Halep la descrierea unei fotografii în care apare obosită, dar cu zâmbetul pe buze, în sala de fitness. Pentru prezența în turul I de la Miami, grație unui wild-card acordat de organizatori, fosta ocupantă a locului 1 mondial va încasa 30.050 de dolari.